[{"text_idx": "#000000", "text": "Laagri Lasteaias viidi isad lapsepo\u0303lvemaale"}, {"text_idx": "#000001", "text": "Kui isad u\u0308hel porisel novembrikuu o\u0303htul lasteaeda tulid, siis tulid nad selleks, et ja\u0308a\u0308da sellel o\u0303htul pisut kauemaks, sest ees ootas neid killuke lapsepo\u0303lve. Idee panna isad indiaanlasi ma\u0308ngima, tundus vahva! Kui paljud isad u\u0308ldse oma lapsepo\u0303lves indiaanlasi ma\u0308ngisid, sellest polnud, aga aimugi. See tundus olevat midagi uut ja teistsugust. Eriti vahva oli na\u0308ha ka laste suurt vaimustust ja o\u0303hinat asjaga kaasa minna. Selge oli, et see pidu ei tule u\u0308ksnes isadele, vaid ka lastele eriline."}, {"text_idx": "#000002", "text": "Ja\u0308rgnes pikk eelto\u0308o\u0308 lastega \u2013 hakkasime uurima, kes need indiaanlased ikkagi olid, millised nad va\u0308lja na\u0308gid, kus elasid, mida so\u0303id jne. Uusi teadmisi kogusime nagu seeni pa\u0308rast vihma."}, {"text_idx": "#000004", "text": "O\u0303nneks aga ei ja\u0308a\u0308 lasteaiao\u0303petajatel loovusest puudust ja nii sai olemasolevatest materjalidest ise suled valmistatud. Vaja oli ko\u0303igest puidust grillvardaid, valget paberi-riide vahepealset materjali, mida leidus lasteaia kapis, natuke liimi ja tegutsemistahet. Suled said pa\u0308ris ehtsad, kaugelt vaadates pettis nii mo\u0303negi a\u0308ra. Peakatted said seega igati indiaanlastele va\u0308a\u0308rilised."}, {"text_idx": "#000005", "text": "Muusikasaali lavale ehitasime ehtsa vigvami \u2013 indiaanlaste eluaseme. Muretsesime mo\u0303ned pikad liistud, pisut no\u0308o\u0308ri, paar valget voodilina ja jupi kotiriiet. Ja to\u0303epoolest, u\u0308ks-kaks-u\u0308ksteist ja vigvam oligi pu\u0308sti. Mu\u0308stikat lisas, vigvamis po\u0303lev lamp, mis po\u0308o\u0308rles oma erinevate va\u0308rvilaikudega."}, {"text_idx": "#000006", "text": "Peopa\u0308evaks olid paljud lapsed endale ka kostu\u0308u\u0308mid muretsenud \u2013 kellel laenutanud, kellel ostetud, kellel ema o\u0303mmeldud. Viimase lihvi andsime aga na\u0308omaalingutega."}, {"text_idx": "#000007", "text": "Ettevalmistused tehtud, vo\u0303is ma\u0308nguo\u0303htu alata. Ilma ehtsate indiaani nimedeta, poleks pidu o\u0303ige. Nii saigi igau\u0308ks selleks o\u0303htuks endale pa\u0308ris uue nime, mille valimine ka\u0308is pisikese takistusega. Korvi po\u0303hjas olid nimesildid, korv pealt kaetud lo\u0303ngaga, mille ku\u0308ljes rippusid kellukesed. Nimevalikul, ei tohtinud kelluke heliseda! Kui see siiski juhtus, tuli uus nimi valida. Sedelil oli kaks nime, u\u0308ks lapsele, teine isale. Nimede po\u0303hjal sai u\u0308hest suurest ho\u0303imust kaks \u2013 maa ho\u0303im ja taeva ho\u0303im. Nu\u0308u\u0308d ei vo\u0303tnud meie o\u0303htust osa mitte \u201eMarid\u201c ja \u201eJu\u0308rid\u201c, vaid \u201eSuur Madu\u201c, \u201eTo\u0303usev Kuu\u201c, \u201eVa\u0308ike Po\u0303o\u0303sas\u201c, \u201ePo\u0303hjatuul\u201c jpt vahvate nimedega indiaanlased."}, {"text_idx": "#000008", "text": "Muusikao\u0303petaja Ruta, indiaani nimega \u201eRahetera\u201c, oli lastele o\u0303petanud selgeks ka ehtsad indiaani laulud, mis lastele va\u0308ga-va\u0308ga meeldisid ja nii algaski meie pidu indiaanlaste tervituslauluga. Sai ka pilli ma\u0308ngitud \u2013 u\u0308ks ho\u0303im ko\u0303lapulkadel, teine laste enda kujundatud trummidel. O\u0303htu jooksul panime ka indiaanlaste osavuse proovile paberlennukitega la\u0308bi ro\u0303nga viskamisega."}, {"text_idx": "#000009", "text": "Ohutuse mo\u0303ttes ja\u0308tsime enne jahileminekut nooled ja vibud seekord ko\u0303rvale. Karujahile minnes olime ko\u0303ik julged jahimehed, aga paraku ja\u0308i sellest julgusest siiski pisut puudu ja saaki meil saada ei o\u0303nnestunud. See aga ei heidutanud kedagi, sest ees ootas tore ho\u0303imudevaheline so\u0303prusma\u0308ng, kus nalja sai palju. Pisikese ro\u0303nga sisse, mis po\u0303randal asetses, pidi a\u0308ra mahtuma kaks suurt ja kaks va\u0308ikest indiaanlast nii, et ringi sees puudutas maad nt ainult kaks jalga, ka ringist va\u0308ljas ei tohtinud u\u0308kski jalg maad puudutada. Nuputamist selles ma\u0308ngus ja\u0308tkus ja ka lahendused olid va\u0308ga nutikad. Pa\u0308rast seda kui kaks ho\u0303imu olid omavahel so\u0303brunenud, istuti lo\u0303kke u\u0308mber, lauldi indiaanlaste tulelaulu ja suured indiaanlased lugesid va\u0308iksematele muinasjuttu kolmest karust."}, {"text_idx": "#000010", "text": "Peo lo\u0303pus kinkisid lapsed oma isadele nimelised rinnama\u0308rgid, mille nad ise olid joonistanud. Seekord oli nimed ikka su\u0308nnija\u0308rgsed, sest vaevalt keegi igapa\u0308evaselt Ta\u0308pilise Karu vo\u0303i Kiirgava O\u0303htupa\u0308ikse nimega asju aetud saab. Ru\u0308hmas ootas indiaanlasi veel magus suuta\u0308is kirjut koera, et korvata natukenegi jahisaagist ilmaja\u0308a\u0308mist. Lapsed lugesid veel luuletust ja siis oligi aeg vibud kokku korjata ning ro\u0303o\u0303msal meelel koju minna."}, {"text_idx": "#000014", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]